एंडरसन यह जानकर हैरान है कि पिछले 16 वर्षों में फेडरर सिर्फ एक बार क्वार्टर फाइलन मे हारे है। दक्षिण अफ्रीका के लिए 1994 में वेन फरेरा के बाद विम्बलडन क्वार्टर फाइनल में पहुंचने वाले पहले खिलाड़ी बने एंडरसन ने फेडरर के लिए अपनी योजना बना रखी है। उन्होंने कहा, ‘‘ मुझे लगता है मेरे खेल के तरीके से उन्हें परेशानी हो सकती है। मैं बड़ा खिलाड़ी हूं, बड़ी र्सिवस करता हूं। मैं उन्हें कड़ी टक्कर दूंगा। यह सिर्फ दूसरा मौका है जब मैं सेंटर कोर्ट पर खेलूंगा। मैं इसे किसी अन्य टेनिस मैच की तरह लूंगा। ’’